jkorsvik/nowiki_second_scrape_merged huggingface dataset:
Bjønnkamslekten

Bjønnkamslekten eller bjørnekamslekten (latin: Blechnum) er en slekt av bregner innenfor bjønnkamfamilien, som igjen inngår i en større monofyletisk orden – Polypodiales.  Antall arter i slekten er 150-220.
Bregnene vokser normalt langs bakken. Et viktig kjennetegn er de unge skuddene, som ofte har et anstrøk av rødt. Plantene er 10–100 cm høye, og har blader som står ut i rosettformasjon fra grunnen. Noen av artene vokser rundt kratere i vulkaner, blant annet kildebjønnkam på Island..
I Norge finner vi bare arten bjønnkam (bjørnekam), Blechnum spicant. Den ble beskrevet første gang av Linne, og er en 15–50 cm høy, symmetrisk tofinnet bregne med bladstenglene stående opp fra roten i rosettformasjon. Sterile og fertile blad er ulike. Bjønnkam går opp til 1.250 moh. i Stranda i Møre og Romsdal, og går ellers nord til Kvænangen i Troms. Arten har sin hovedtyngde i kyststrøk på Vestlandet og er mer sjelden i østlige deler av landet.
Den lille varianten kildebjønnkam på Island har – i motsetning til vanlig bjønnkam – like sterile og fertile blad, og er inntil 8 cm høy. Den vokse rundt kratere på noen utvalgte vulkansteder i sørlige deler av landet.


== Arter ==
Følgende arter er noen av de totalt 150-220 som finnes i bjønnkamslekten:

Bjønnkam (Blechnum spicant) (Linné) (Nord-Norge, Vestlandet, nedre Østlandet, nordvestre Afrika, nordlige halvkule)
Kildebjønnkam (Blechnum spicant var. fallax) (Island)
Blechnum appendiculatum = syn. Blechnum occidentale var. pubirhachis
Blechnum brasiliense
Blechnum buchtienii
Blechnum chilensis (Chile)
Blechnum cordatum
Blechnum dentatum = syn. Blechnum vittatum
Blechnum fluviatile
Blechnum gibbum
Blechnum lanceola
Blechnum nipponicum = syn. Woodwardia japonica (Kina, Korea, Japan)
Blechnum obtusatum
Blechnum occidentale (Linné)
Blechnum occidentale var. pubirhachis = syn. Blechnum appendiculatum
Blechnum orientale (Linné)
Blechnum penna-marina = syn. Polypodium penna-marina
Blechnum radicans = syn. Woodwardia radicans (Linné)
Blechnum schomburgkii
Blechnum serrulatum
Blechnum vittatum = syn. Blechnum dentatum
Blechnum volubile


== Referanser ==


== Eksterne lenker ==
(en) Bjønnkamslekten i Encyclopedia of Life 
(en) Bjønnkamslekten i Global Biodiversity Information Facility 
(no) Bjønnkamslekten hos Artsdatabanken 
(sv) Bjønnkamslekten hos Dyntaxa 
(en) Bjønnkamslekten hos Fossilworks 
(en) Bjønnkamslekten hos ITIS 
(en) Bjønnkamslekten hos NCBI 
(en) Bjønnkamslekten hos The International Plant Names Index 
(en) Bjønnkamslekten hos Tropicos 
(en) Kategori:Blechnum – bilder, video eller lyd på Wikimedia Commons 
Blechnum – detaljert informasjon på Wikispecies 
Liste over Blechnum-arter.
August Nilsson

August Nilsson (født 15. oktober 1872, død 23. mai 1921) var en svensk idrettsutøver.
Nilsson deltok i flere idrettsøvelser under OL 1900 i Paris. Han ble olympisk mester i tautrekking, han var med på det svensk-danske 6-mannslaget som vant konkurransen. Han kom på niendeplass i kulestøt og åttendeplass i stavsprang med et hopp på 2,60 meter.


== OL-medaljer ==
1900  Paris -  Gull i tautrekking, (Svensk/dansk-lag)


== Eksterne lenker ==
(en) August Nilsson – Olympics.com 
(en) August Nilsson – Olympic.org 
(en) August Nilsson – Olympedia 
(en) August Nilsson – Sports-Reference (OL-resultater – arkivert) 
(en) August Nilsson – databaseOlympics.com (arkivert) 
(sv) August Nilsson – Sveriges olympiske komité 
(sv) Profil på sok.se
Woodwardiaslekten

Woodwardiaslekten (latin: Woodwardia) er en slekt av bregner innenfor bjønnkamfamilien, som igjen inngår i en større, monofyletisk orden, Polypodiales.    Til slekten hører også den tidligere slekten Lorinseria, og det er i alt 15-20 arter.
Bregnene vokser normalt langs bakken. Et viktig kjenntegn er de unge skuddene, som ofte har et anstrøk av rødt. Plantene har blader som står ut i rosettformasjon fra grunnen. Artene i bjønnkamfamilien har utbredelse over hele kloden, med slekter som ofte er avgrenset til enten nordlige eller sørlige halvkule.


== Arter ==
Woodwardia areolata (Nord-Amerika)
Woodwardia cochin-chinensis
Woodwardia fimbriata (Nord-Amerika)
Woodwardia himalaica (Himalaya, Kina)
Woodwardia japonica = syn. Blechnum nipponicum (Kina, Korea, Japan)
Woodwardia kempii
Woodwardia latiloba
Woodwardia magnifica
Woodwardia maxima
Woodwardia omeiensis
Woodwardia orientalis (Øst-Asia)
Woodwardia prolifera
Woodwardia prolifera var. formasana
Woodwardia radicans = syn. Blechnum radicans (Linné)
Woodwardia unigemmata
Woodwardia virginica (Linné) Smith (Nord-Amerika, Øst-Asia)
Woodwardia yunnanensis (Kina, Himalaya)


== Referanser ==


== Eksterne lenker ==
(en) Woodwardiaslekten i Encyclopedia of Life 
(en) Woodwardiaslekten i Global Biodiversity Information Facility 
(en) Woodwardiaslekten hos Fossilworks 
(en) Woodwardiaslekten hos ITIS 
(en) Woodwardiaslekten hos NCBI 
(en) Woodwardiaslekten hos The International Plant Names Index 
(en) Woodwardiaslekten hos Tropicos 
(en) Kategori:Woodwardia – bilder, video eller lyd på Wikimedia Commons 
Woodwardia – detaljert informasjon på Wikispecies
Latvisk blå

Latvisk blå (Latvijas zila)  er en tradisjonell, latvisk kurase.


== Historie og utbredelse ==
Rasen er bygd på det lokale latviske feet langs kysten, med tyngdepunkt i regionen Kurzeme. DNA-analyser viser et nært forhold til rasen Lativsk brun. I henhold til sagnet ble Latvisk blå innført til Latvia via en havfrue! Havfruen forelsket seg og giftet seg med en lokal bonde, fortsatt ifølge sagnet. I dag finnes det cirka 250 kyr av rasen.


== Egenskaper ==
Latvisk blå har en karakteristisk farge, som varierer fra blåaktig til grå. Rasen er forholdsvis liten. Voksne kyr veier i gjennomsnitt på 460 kg. Melkeproduksjonen er 4500 kg per år. Dette tilsvarer for eksempel avdråtten til den norske tradisjonelle rasen Østlandsk rødkolle. Melka inneholder ca. 4,3 % fett og 3,3 % protein. Rasen er godt tilpasset det sandlige kystlandskapet i Latvia.


== Se også ==
Liste over kuraser


== Eksterne lenker ==
NordGen
Agriara
N-EURO-CAD
YouTube
Karl Gustaf Staaf

Karl Gustaf Staaf (født 6. april 1881 i Motala, død 15. februar 1953) var en svensk idrettsutøver.
Staaf deltok i flere idrettsøvelser under OL 1900 i Paris. Han ble olympisk mester i tautrekking, han var med på det svensk-danske 6-mannslaget som vant konkurransen. Han kom på femteplass i slegge, sjuendeplass i stavsprang med et hopp på 2,70 meter og ellevteplass i diskos. Han deltok også i tresteg og tresteg uten tilløp  


== OL-medaljer ==
1900  Paris -  Gull i tautrekking, (Svensk/dansk-lag)


== Eksterne lenker ==
(en) Karl Gustaf Staaf – Olympics.com 
(en) Karl Gustaf Staaf – Olympic.org 
(en) Karl Gustaf Staaf – Olympedia 
(en) Karl Gustaf Staaf – Sports-Reference (OL-resultater – arkivert) 
(en) Karl Gustaf Staaf – databaseOlympics.com (arkivert) 
(sv) Karl Gustaf Staaf – Sveriges olympiske komité 
(en) Karl Gustaf Staaf – Track and Field Statistics
Fylkesvei 4316

Fylkesvei 4316 går mellom Ivesdal og Skjæveland i Bjerkreim kommune. Veien er 5,8 km lang.
Frem til 2019 hadde veien betegnelsen fylkesvei 113.


== Kommuner og knutepunkter ==

 Bjerkreim
503Fylkesvei 503 Ivesdal
Fv4314Fylkesvei 4314 Skjæveland


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4316
(no) Statens vegvesen – trafikkmeldinger
Zenica

Zenica (kyrillisk: Зеница) er en industriby og en kommune i kantonen Zenica-Doboj i Bosnia-Hercegovina. Foreløpige tall fra folketellingen i 2013 viste at Zenica hadde 115 134 innbyggere. Den er den fjerde største byen i landet etter Sarajevo, Banja Luka og Tuzla. Den ligger i De dinariske alper om lag 70 km nord for Sarajevo ved elva Bosna.
I 1697 hadde byen omkring 2 000 innbyggere, hvor bosniere var dominerende. Sist i det 18. århundre nevnes serberne og kroatene og i det 19. århundre nevnes jødene.
Etter ødeleggelser i 1697 av Eugen Sovojski-soldatene kom det til en stabilisering av området og byen begynte å vokse.
Etter at tyrkerne ble slått ned i 1878 og Østerrike-Ungarn overtok makten, ble  jernbanen Bosanski Brod – Zenica bygget i 1879. I 1880 åpnet kullgruven, i 1885 papirfabrikken, i 1892 jernverket og i 1886 åpnet fengslet. Alt dette hadde betydning for byens senere utvikling.
Det norske selskapet Bjørge Offshore har etablert seg i Zenica.


== Kjente personer fra Zenica ==
Senaid Kobilica, imam og leder av Islamsk råd i Norge.


== Referanser ==


== Eksterne lenker ==
Offisielt nettsted 
(en) Zenica – kategori av bilder, video eller lyd på Commons
Edgar Aabye

Edgar Lindenau Aabye (født 1. september 1865, død 30. april 1941) var en dansk idrettsutøver.
Aabye deltok i tautrekkingskonkurransen under OL 1900 i Paris. Han ble olympisk mester i tautrekking, han var med på det svensk-danske 6-mannslaget som beseiret det franske laget i finalen.  


== OL-medaljer ==
1900  Paris -  Gull i tautrekking, (Svensk/dansk-lag)


== Referanser ==


== Eksterne lenker ==
(en) Edgar Aabye – Olympedia 
(en) Edgar Aabye – Sports-Reference (OL-resultater – arkivert) 
(en) Edgar Aabye – databaseOlympics.com (arkivert)
Paris-traktaten av 1814

Paris-traktaten av 1814, signert den 30. mai 1814, avsluttet krigen mellom Frankrike og den sjette koalisjonen (bestående av Østerrike, Preussen, Russland, Sverige, Storbritannia, og et antall tyske stater).
Traktaten i Paris var den ene av to som avsluttet krigene i Napoléon Bonapartes tidsalder. Avtalen skapte en fred mellom flere europeiske nasjoner, som Storbritannia, Russland, Østerrike, Sverige, Portugal og Preussen. 
Avtalen omfordelte flere landområder blant ulike land. Frankrike fikk beholde alle sine landområder som nasjonen hadde til og med 1. januar 1792, og fikk også tilbake territorier som var blitt erobret av Storbritannia i løpet av krigen. De eneste unntakene var Tobago, Saint Lucia, og Mauritius. Avtalen gjeninnsatte også Huset Bourbon som Frankrikes monark, manifestert i Ludvig XVIII. Avtalen hadde også som mål å avvikle den franske slavehandelen, skjønt ikke slaveriet som sådan, i løpet av en femårsperiode. I tillegg ga traktaten Sveits uavhengighet og Malta ble gitt til Storbritannia. Den svenske tronen, her representert ved kronprins Karl Johan, Napoleons tidligere marskalk av keiserriket, Jean Jules Baptiste Bernadotte, ga det nyetablerte franske regimet den karibiske øya Guadeloupe, mot at franskmennene anerkjente svenskenes rett til Norge. Sverige hadde da hatt kolonien kun i 15 måneder, etter at Storbritannia tilbød denne til den svenske kronprinsen for å kompensere for eventuelle tap han ville få ved at svenskene ville inngå i den sjette koalisjonen. 
Flere nasjoner, til tross for traktatens fredelige hensikter, fryktet gjengjeldelse fra Frankrike. Med denne bekymringen var det flere området som forsøkte å forsterke sine posisjoner. Huset Oranien-Nassau, som forente Belgia og Nederlandene, ble dannet for å forene og styrke disse to nasjonene. Tyskland og andre land ble delt i flere indre stater. Italia ble splittet i mindre enheter.
Napoléon Bonaparte ble sendt til eksil til Elba, en liten øy i Middelhavet øst for Korsika og rett utenfor Italias vestkyst.


== Se også ==
Napoleonskrigene
Paris-traktaten av 1815
Wienerkongressen
Fontainebleau-traktaten (liste av flere traktater gjort i Fontainebleau)
Paris-traktaten (liste av flere traktater gjort i Paris)


== Eksterne lenker ==
(en) Treaty of Paris, 1814 – kategori av bilder, video eller lyd på Commons 
Om Parisavtalen, på nettstedet Napoleon-series.org (engelsk)
Fylkesvei 4362

Fylkesvei 4362 går mellom Ånestad og Ualand i Hå kommune.
Frem til 2019 hadde veien betegnelsen fylkesvei 150.


== Kommuner og knutepunkter ==

 HåBjorheimsvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4362
(no) Statens vegvesen – trafikkmeldinger
Charles Winckler

Charles Gustav Wilhelm Winckler (født 9. april 1867, død 17. desember 1932) var en dansk idrettsutøver.
Winckler deltok i flere øvlser under OL 1900 i Paris. Han ble olympisk mester i tautrekking, han var med på det svensk-danske 6-mannslaget som beseiret det franske laget i finalen. Han ble nummer ti i kule og han kom på åttendeplass i diskos.  


== OL-medaljer ==
1900  Paris -  Gull i tautrekking, (Svensk/dansk-lag)


== Eksterne lenker ==
(en) Charles Winckler – Olympedia 
(en) Charles Winckler – Sports-Reference (OL-resultater – arkivert) 
(en) Charles Winckler – databaseOlympics.com (arkivert)
Gewehr 33/40

Gewehr 33/40 (G33/40) er en tysk rifle med sylinderlås produsert under andre verdenskrig.
Den er en karabin, og en variant av tsjekkoslovakiske vz. 33. Den ble kun produsert fra 1940 til 1942, og 131 503 eksemplarer ble laget. Den ble produsert av  Brünn Ag, (CZ Brno) i Tsjekkoslovakia under tysk kontroll og etter tyske spesifikasjoner. Den er i samme kaliber som Karabiner 98k (7,92 x 57 mm Mauser), men er kortere og lettere. I 1940 ble riflene merket med produksjonskode «945» og i 1941/1942 med bokstavene «dot». Produksjonen opphørte fordi tyskerne trengte fabrikken til å produsere Karabin 98k.
Det ble også laget en prototype med foldekolbe for fallskjermsoldater, men den ble aldri satt i serieproduksjon.
Den kalles ofte for bergkarabin eller bergjegerkarabin, fordi den var produsert for tyske Gebirgsjägere (elitesoldater spesialtrenet for kamp i fjellområder).


== Litteratur ==
Mauser Military Rifles of the World – Robert W.D. Ball, ISBN 9780896892965


== Eksterne lenker ==
Lexicon Der Wehrmacht
Ford Orion

Ford Orion var en kompakt sedan som ble lansert den 22. juli 1983. Bilen var bygget på samme lest som Ford Escort, og delte også de fleste komponentene med denne modellen. Modellen hadde samme målgruppe som Ford Cortina, og skulle dekke behovet for en mindre sedan. Designet var så å si identisk med Ford Escorts, bortsett fra at hekken var lengre og bagasjerommet var betydelig større.


== Bilens historie ==


=== 1. generasjons Ford Orion ===
Til å begynne med ble bare utstyrsgradene GL og Ghia tilbudt. Motoralternativene var henholdsvis 1,3 og 1,6 liters rekkefirere med bensin som drivstoff. Sistnevnte kunne leveres med innsprøytning som ekstrautstyr. 
Ghia var et navn som også ble brukt på Escort-modellene. Dette var en betegnelse som ble brukt på mer velutstyrte utgaver. Ghia-utgavene hadde sentrallås, soltak, sportsseter, elektriske vindusheiser og nakkestøtter bak som standardutstyr – noe som var imponerende når man tar bilens alder i betraktning.
Fra og med 1984 kunne også bilen leveres med en dieselmotor på 1,6 liter.


=== 2. generasjons Ford Orion ===
Ford Orion ble oppdatert i 1986, sammen med Ford Escort. Nå ble også ABS-bremser tilbudt som ekstrautstyr og motorene fikk en stor oppdatering.


=== 3. generasjons Ford Orion ===
3. generasjons Ford Orion ble lansert i september 1990. I likhet med datidens Ford Escort fikk bilen mye kritikk for uinspirert design, og aldrende motorer. I 1992 fikk bilen en ansiktsløftning samtidig med Ford Escort. I tillegg ble understellet oppgradert og nye 16-ventilers motorer ble tilbudt. Denne ansiktsløftningen ble godt mottatt av forbrukerne. Dette var den siste generasjonen av Orion som ble tilbudt, men bilen gikk ikke ut av produksjon i ordets rette forstand. I stedet ble bilen en modellvariant av Ford Escort. Totalt sett ble det solgt litt mer enn 500 000 Ford Orion-er.


== Ford Escort «overtar» ==

Fra og med 1993 ble Ford Orion slått sammen med Ford Escort. De kosmetiske forandringene fra 1993 til 1994 var så å si ikke-eksisterende, men da hatchback- og stasjonsvognversjonene av Ford Escort ble oppdatert i 1995, ble også sedanen oppdatert.
Salget av Ford Escort som sedan var middelmådig, og gikk etter hvert nedover. Dette skyldtes at etterspørselen etter små sedaner ble mindre da kompakte og lettkjørte flerbruksbiler og stasjonsvogner ble mer vanlige. Produksjonen ble stoppet i 1998 da Ford Focus ble lansert.


== Eksterne lenker ==
Ford Escort Club
Svein Tuft

Svein Tuft (født 9. mai 1977 i Langley, Britisk Columbia) er en canadisk syklist. Han la opp som profesjonell etter 2019-sesongen.Tuft er elleve ganger canadisk mester på tempo, etter å ha vunnet tittelen i 2004–2006 og igjen i 2008–2012, samt i 2014, 2017 og 2018. Sesongen 2006–2007 vant han sammenlagt i UCI America Tour.
Tuft deltok for Canada under OL i 2008 i Beijing, og ble nummer syv i temporittet. Under VM samme år tok han sølv i temporittet.
Han er barnebarn av nordmannen Arne Tuft som ble nummer seks på femmila under OL i 1936.


== Meritter ==


== Referanser ==


== Eksterne lenker ==
(en) Svein Tuft – kategori av bilder, video eller lyd på Commons 
(en) Svein Tuft – Olympedia 
(en) Svein Tuft – Sports-Reference (OL-resultater – arkivert) 
(en) Svein Tuft – Commonwealth Games Federation 
(en) Svein Tuft – ProCyclingStats 
(en) Svein Tuft – Cycling Archives 
(en) Svein Tuft – Cycling Quotient 
(en) Svein Tuft – CycleBase 
(en) Svein Tuft – TheSports.org 
Hard road to the Olympics: The Svein Tuft Story av Happy Kreter
Canadian Rider Has Made Unorthodox Climb to the Top - The New York Times, 7. februar 2009
The oldest Tour rookie of the modern era, Svein Tuft is a rider like no other, Velonews, 5. juli 2013
St. Andreaslogen Hålogalands deputasjonsloge i Lofoten og Vesterålen

St. Andreaslogen Hålogalands deputasjonsloge i Lofoten og Vesterålen er en deputasjonsloge i Den Norske Frimurerorden, som ble innviet den 18. april 1997.
Deputasjonslogens historie starter med Lofoten og Vesterålen St. Andreas Broderforening, som ble stiftet den 15. februar 1995. I 1997 ble den opphøyd til deputasjonsloge underlagt St. Andreaslogen Hålogaland.


== Eksterne lenker ==
Offisielt nettsted
St. Johanneslogen Olavslyset

St. Johanneslogen Olavslyset er en frimurerlosje i Den Norske Frimurerorden (St. Johannesloge nr. 62), som ble grunnlagt den 11. oktober 2008 i Levanger.
St Johanneslogen Nordlysets broderforening i Innherred ble stiftet den 13. oktober 1973. Den 22. april 1998 ble den, under navnet St. Johanneslogen Nordlysets deputasjonsloge i Innherred opphøyd til deputasjonsloge underlagt St. Johanneslogen Nordlyset.


== Ordførende Mester ==


== Eksterne lenker ==
Offisielt nettsted
St. Johanneslogen Oscar til de syv Bjerges deputasjonsloge i Sunnfjord

St. Johanneslogen Oscar til de syv Bjerges deputasjonsloge i Sunnfjord er en deputasjonsloge i Den Norske Frimurerorden, som ble innviet den 30. november 2001 i Sunnfjord.
Deputasjonslogens historie starter med Oscar til de syv Bjerges frimurergruppe i Sunnfjord, som ble stiftet den 6. mai 1988. I 2001 ble den opphøyd til deputasjonsloge underlagt St. Johanneslogen Oscar til de syv Bjerge.


== Eksterne lenker ==
Offisielt nettsted
St. Andreaslogen Borgunds deputasjonsloge i Molde

St. Andreaslogen Borgunds deputasjonsloge i Molde er en deputasjonsloge i Den Norske Frimurerorden, som ble innviet den 20. september 2002 i Molde.
Deputasjonslogens historie starter med  Molde St. Andreas Broderforening, som ble stiftet den 24. februar 1995. I 2002 ble den opphøyd til deputasjonsloge underlagt St. Andreaslogen Borgund.
Trafigura

Trafigura er et internasjonalt firma som handler med metaller og energi, inkludert olje. Trafigura er verdens tredje største uavhengige oljetrader.Firmaet ble etablert i 1993 av Claude Dauphin og Eric de Turkheim. De hadde arbeidet sammen som oljetradere i firmaet Glencore, som er basert i Zug i Sveits. Siden starten har firmaet vokst kraftig, og det har nå 55 kontorer i 36 land. I 2007 omsatte Trafigura for over 57 milliarder amerikanske dollar.
Trafigura har vært involvert i flere politiske og miljømessige skandaler. Firmaet var involvert i korrupsjonsskandalen rundt Iraks Olje for mat-program under embargoen mellom den første og den andre Irak-krigen. Firmaet stod også bak giftutslippet på Elfenbenskysten i 2006, som førte til 15 dødsfall og at mer enn 100 000 ble syke. Firmaet stod også bak ulovlig vasking av coker bensin ved Vest Tank i Sløvåg i Sogn og Fjordane, som førte til Vest Tank-ulykken i 2007.


== Selskapsstruktur ==
Noen av Trafiguras viktigste internasjonale enheter:

Trafigura Beheer BV – basert i Nederland
Trafigura AG – selskapets hovedkontor, beliggende i Luzern i Sveits. Kontoret har også ansvaret for forretningene i USA.
Trafigura Pte Ltd – har ansvar for gruppens oljetrading i Det fjerne østen
Puma Group of Companies – har ansvar for den globale olje-lagringskapasiteten, samt anleggsmidler for distribusjon, samt investeringer
Galena Asset Management – er basert i London, og er FSA-registrert. Gjennom denne divisjonen etablerte og forvalter Trafiguras ulike fond
Alexela – et datterselskap av Trafigura. Estisk oljeforhandler som også eier Alexela Sløvåg, som kjøpte Vest Tank-anlegget etter eksplosjonen i 2007


== Referanser ==


== Eksterne lenker ==
(en) Offisielt nettsted 
(en) Trafigura – kategori av bilder, video eller lyd på Commons
Andor

For skitypen, se Andor (ski)Andor er en nyere form av det norske mannsnavnet Arndor (norrønt Arnþórr eller Arnþor), som har opprinnelse i det norrøne ordet ari, «ørn», og gudenavnet Þórr (Tor) som var en personifisering av torden. Arndórr og Arnórr var andre norrøne varianter av navnet. Den siste av disse har gitt opphav til mannsnavnet Arnor (islandsk og færøysk Arnór) og kvinnenavnet Arnora (islandsk og færøysk Arnóra).
Andor er også en variant av det ungarske navnet András som har opprinnelse i greske andrós, «mann».


== Utbredelse ==
Tabellen nedenfor gir en detaljert oversikt over populariteten til mannsnavnet Andor  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Andor Lilienthal (f. 1911), ungarsk stormester i sjakk
Bjørn Andor Drage (f. 1959), norsk komponist og musiker


== Annen bruk av navnet ==
Andor Technology, nordirsk firma som lager digitale kameraer til bruk innen forskning


== Referanser ==


== Eksterne lenker ==
Norskenavn.no om Andor

(en) Behind the Name: Andor
(en) Think Baby Names: Andor
Hestnes (Stavanger)

Hestnes er et nes med bebyggelse i den smale delen av Hafrsfjord og en grunnkrets i Stavanger kommune. Her finnes blant annet Fluberget, som er det største helleristningsfeltet på Nord-Jæren og i Sør-Rogaland.
Sunzja

Sunzja (russisk: Су́нжа, ossetisk: Сунжæ – Sunžæ, tsjetsjensk: Соьлжа – Sölƶa) er ei elv i republikkene Nord-Ossetia, Ingusjetia og Tsjetsjenia i Russland. Den er ei høyre sideelv til Terek. Sunzja er 278 km lang, med et nedbørfelt på 12 200 km². Elva har sitt utspring på nordhellingen av Kaukasus. De viktigste sideelvene er Assa og Argun. 
Elva benyttes til irrigasjon. Langs Sunzja ligger byene Nazran, Karabulak, Groznyj (hovedstaden i Tsjetsjenia) og Gudermes. Under de tsjetsjenske krigene medførte ødeleggelsen av petroleumsreservoarer at Sunzja ble forurenset av olje.


== Referanser ==


== Eksterne lenker ==
(en) Sunzha River – kategori av bilder, video eller lyd på Commons
Argun (elv i Kaukasus)

Argun (russisk: Аргу́н; georgisk: არღუნი) er ei elv i Georgia og republikken Tsjetsjenia i Russland. Den er ei sideelv til Sunzja. Argun er 148 kilometer lang, og har et nedbørfelt på 3 390 km². Elva har sitt utspring i Georgia, på nordhellingen av Kaukasus, og renner derfra ned gjennom det vestlige Tsjetsjenia, til den munner ut i Sunzja rundt 20 kilometer øst for Groznyj.
Området ved Argun var det første stedet tsjetsjenere bosatte seg, og det finnes mange ruiner av tidligere landsbyer bygget i tradisjonell stil. Før krigene i Tsjetsjenia hadde regionen ved elva mange gårder og hus. Byen Argun, som er oppkalt etter elva, ligger rundt 7 kilometer oppstrøms fra munningen i Sunzja.


== Referanser ==


== Eksterne lenker ==
(en) Argun River (Caucasus) – kategori av bilder, video eller lyd på Commons